C 214/160
RO
Jurnalul Oficial al Uniunii Europene
16.6.2023
Joi, 19 ianuarie 2023
14. subliniază că este necesară o revizuire ambițioasă a Regulamentului privind OCP cu scopul de a consolida contribuția sa la veniturile din acest sector și la stabilitatea piețelor, precum și de a îmbunătăți comercializarea produselor pescărești, sporind valoarea adăugată a acestora; în acest context, subliniază importanța creării unor etichete certificate pentru fructele de mare și a unui mecanism de branding pentru produsele piscicole, precum și a creșterii trasabilității în lanțul de aprovizionare, fapt care ar îmbunătăți nivelul de informare a consumatorilor, încurajându-i să cumpere produse disponibile la nivel local și obținute în mod sustenabil, și ar sensibiliza într-o mai mare măsură consumatorii cu privire la produsele provenite din pescuitul la scară mică; 15.
solicită ca programele de sprijin pentru pescuitul la scară mică să fie facilitate prin intermediul FEAMPA, cu scopul de a îmbunătăți gestionarea activității și capacitățile organizaționale, a reduce costurile de producție, a îmbunătăți prețurile pentru prima vânzare și a asigura sustenabilitatea economică și din punct de vedere ecologic, în special prin intermediul unei flote mai sustenabile și mai moderne; 16. avertizează cu privire la dificultățile cu care se confruntă în continuare sectorul pescuitului la scară mică, care pot fi agravate, de asemenea, de fluctuațiile și de majorarea prețurilor combustibililor și ale altor factori de producție, o situație care afectează în special segmentele de flotă mai puțin competitive, și anume pescuitul la scară mică, artizanal și costier;
Îmbunătățirea condițiilor de exploatare și garantarea viitorului pescuitului la scară mică, artizanal și costier 17. salută faptul că FEAMPA asigură posibilitatea de a sprijini modernizarea și înlocuirea motoarelor sau achiziționarea de motoare mai noi care emit mai puțin CO2, inclusiv de motoare care utilizează tehnologii noi eficiente din punct de vedere energetic, precum și conversia motoarelor alimentate cu benzină; consideră că ar trebui utilizate cele mai ridicate rate de cofinanțare existente; avertizează că multe dintre aceste soluții alternative de motorizare nu au fost încă suficient dezvoltate sau implică o creștere semnificativă a tonajului brut, cum ar fi în cazul unor motoare electrice; 18. subliniază că în anumite regiuni majoritatea sectorului pescuitului la scară mică depinde de subvenții pentru combustibili; avertizează că propunerea Comisiei Europene de directivă a Consiliului privind restructurarea cadrului Uniunii de impozitare a produselor energetice și a energiei electrice (COM(2021)0563), prin dispozițiile sale de eliminare a scutirilor fiscale obligatorii actuale pentru sectorul pescuitului și introducerea unei rate minime de impozitare, pune în pericol viabilitatea majorității segmentului de pescuit la scară mică, care nu poate realiza deplasări de lungă durată pentru a realimenta în porturi în care prețurile sunt mai mici; invită Comisia și statele membre să asigure condiții egale la nivel internațional și, prin urmare, să continue să scutească industria pescuitului de impozitarea combustibililor; subliniază că o nouă abordare, de orice tip ar fi aceasta, nu ar trebui să aibă ca rezultat crearea unei poveri pentru pescuitul la scară mică și ar trebui să se concentreze pe soluții alternative care să permită sectorului să combine o tranziție justă către obiectivele stabilite în Pactul verde cu capacitatea de a prospera din punct de vedere economic și de a garanta condiții decente pentru lucrătorii săi; consideră, în acest sens și având în vedere inflația extraordinară actuală a prețurilor combustibililor, că statele membre ar putea avea în vedere măsuri extraordinare pentru a oferi ajutor sectorului pescuitului la scară mică, costier și artizanal în contextul creșterii preconizate a costurilor de producție, în special în cadrul domeniului de aplicare a FEAMPA și a programelor operaționale naționale; 19. subliniază dificultățile și efectele negative grave pe plan economic și social pe care criza provocată de pandemia de COVID-19 le-a avut asupra sectorului pescuitului și importanța canalizării de către statele membre a fondurilor naționale și ale UE disponibile, dacă este necesar, precum și a luării în considerare a unor măsuri excepționale pentru a-i ajuta pe pescari, inclusiv pe lucrători, să depășească crizele sau perturbările pieței; invită statele membre să utilizeze resursele puse la dispoziție prin intermediul mecanismelor de criză pentru a sprijini pescuitul la scară mică; subliniază că, în pofida crizei, sectorul pescuitului costier la scară mică a continuat să funcționeze, oferind cetățenilor UE acces la pește și fructe de mare, în special în regiunile costiere, în insule izolate și în RUP; 20.
îndeamnă statele membre să aloce fonduri în cadrul Fondului de redresare și reziliență (RFF) pentru investiții în flota costieră la scară mică, pentru a ajuta pescarii și operatorii – în special femeile – care desfășoară activități auxiliare, precum repararea plaselor, descărcarea și ambalarea, precum și lucrătorii din sector; 21.
îndeamnă Comisia să faciliteze, sub egida FEAMPA, sprijinul specific sectorului pescuitului la scară mică pentru instalarea infrastructurii de depozitare, congelare și refrigerare și pentru menținerea lanțului frigorific de la ambarcațiune la consumatorul final; consideră că acest sprijin este un element decisiv pentru a permite segmentului de pescuit la scară mică să profite pe deplin de resursele piscicole, fără a distruge sau epuiza stocurile, precum și pentru a asigura aprovizionarea regulată cu produse proaspete și de înaltă calitate a publicului și livrarea acestor produse către public, către sectorul HoReCa și către industria de prelucrare a alimentelor;